Diari Oficial de la Generalitat Valenciana


Sumari del DOGV 373, del 07-05-1986 (1986/806177)

RESOLUCIÓ de 14 de febrer de 1986, de la Direcció General de Treball, per la qual s'ordena el registre, diposit i publicació del Conveni Collectiu de Treball de l'empresa <<Laboratorios Apinsa Levante, S. A.>>, subscrit el 9 de desembre de 1985.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   373

Data del DOGV
:   07-05-1986

Secció del DOGV
:   ALTRES DISPOSICIONS

Número del document
:   1986/806177


Data del document
:   14-02-1986

Organisme emissor
:   Conselleria de Treball i Seguretat Social

Tipus de document
:   Resolució

Resolució de 14 de febrer de 1986, de la Direcció de Treball, per la qual s'ordena el registre, dipòsit i publicació del Conveni Col.lectiu de Treball de l'empresa "Laboratorios Apinsa Levante, S.A." subscrit el 9 de desembre del 1985.  
Vist el text del Conveni Col·lectiu de Treball, de l'empresa «Laboratoris Apinsa Levante, SA», d'àmbit d'aplicació dins el territori d'aquesta Comunitat, subscrit el 9 de desembre de 1985, entre la representació de l'empresa i la dels treballadors, i, d'acord amb el que disposen els articles 90, 2 i 3 de la Llei 8/1980, de 10 de març, i art. 2 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball, acorda:   
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora.   
Segon  
Trametre el text original del Conveni a l'oficina corresponent d'aquesta Direcció General per al seu diposit.   
Tercer  
Disposar-ne la publicació al Diari Oficial de la Generalitat Valenciana.   
Valencia, 14 de Febrer de 1986. -El Director General de Treball: Eduard Montesinos i Chilet.   
CONVENI COL·LECTIU DE TREBALL DE L'EMPRESA LABORATORIS APINSA LEVANTE SA  
Declaració prèvia  
Article 1r. L'especial activitat de l?Empresa, dedicada a Desinfecció, Desinsectació i Desratització, exigeix per una banda, la fabricació i manipulació en el centre de treball dels productes a usar i, per altra banda, l'aplicació d'aquests productes i la revisió i manteniment dels tractaments, la qual cosa es fa en llocs distints del centre de treball de l'Empresa, i en horari concorde amb les possibilitats del local a tractar, generalment de nit o fora de l'horari normal de treball.   
Aquestes peculiaritats de l'Empresa fa necessari regular les relacions laborals amb els seus treballadors d'una manera especial, la qual cosa motiva la consecució d'aquest Conveni Col·lectiu de Treball.   
Ambit  
Article 2n. Aquest Conveni regula les relacions laborals de l'Empresa Laboratoris Apinsa Levante SA i els seus treballadors, tant els dependents del centre de treball de Paterna, amb domicili a la Placa Ciutat d'Elx, número 18 (Polígon Industrial de la Fuente del Jarro, 2. Fase) com els radicats de qualsevol altre centre de treball que tinga l'Empresa dins el territori de la Comunitat Valenciana. Restant-ne exclòs el Director General o Gerent de l'Empresa.   
Vigència i duració  
Article 3r. Aquest Conveni entrarà en vigor el dia I de gener de 1986, tret que fóra publicat en data posterior, en tal cas en causarà els efectes el dia de la publicació al Butlletí Oficial de la Província tret dels efectes econòmics, els quals se'n retrotrauran al dia 1 de gener de 1986.   
Article 4t. La duració d'aquest Conveni serà d'un any. Atés que la llista salarial s'ha calculat en base al salari mínim. interprofessional que presumiblement es fixarà en el mes de gener de 1986, si durant el transcurs d'aquest any n'hi hagués un segon augment, els salaris ara pactats s'incrementaran en la mateixa proporció que augment, l'esmentat salari mínim.  
Vinculació a la totalitat.   
Article 5é. El conjunt de drets i obligacions pactats en les clàusules d'aquest Conveni constitueixen un tot indivisible, quedant-hi ambdues parts vinculades a la totalitat.   
Compensació.   
Article 6é. Les condicions econòmiques que es pacten en aquest Conveni compensaran i absorbiran totes aquelles altres existents a l'entrada en vigor.   
Article 7é. Si durant la vigència del Conveni es dictaren disposicions legals, (tret de les modificacions del salari mínim interprofessional), les quals implicaren variació econòmica en els conceptes retributius prevists en aquest o creació d'altres nous, únicament seran d'aplicació pràctica si globalment considerats i sumats als salaris mínims legals, superaren el nivell salarial del Conveni, i en la part que el superen, considerant-se en allò que no superaren absorbits per les millores previstes en aquest text; tot calculat a còmput anual.   
Organització del treball.   
Article 8é. L'organització pràctica del treball, dins les normes contingudesen aquest Conveni i de les disposicions legals envigor, és facultat de la direcció de l'Empresa.   
Article 9é. També és facultat de la direcció de l'Empresa la mobilitat i distribució del personal així com la determinació d'horaris, tot, segons les necessitats de la producció i el que expressa l'article 57.   
Classificació del personal.   
Article 10 Per raó de llur permanència al servei de "Empresa, els treballadors es classifiquen en Fixos; Contractats per temps determinat; Eventuals; Interins; Contractats a temps parcial; en Formació i en Practiques L es característiques de cada tipus de Contracte són les que legalment s?hi assenyalen com a inherents així mateix podrà celebrar-se qualsevol tipus de Contracte la modalitat del qual estiga recollida en la legislació vigent o que es cree en el futur:   
Article 11. La contractació dels treballadors, en qualsevol de les modalitats anunciades, haurà de fer-se per escrit, figurant-ne en cada cas les condicions específiques sota les quals s'hi contracte.   
Classificació professional.   
Article 12. El personal de l'Empresa es classificarà en quatre Grups: Personal d'Administració; Personal de Fabricació, Manipulació i Laboratori; Personal d'Aplicacions; i Personal de Comercialització.   
Article 13. Al Personal d'Administració li correspon realitzar la funció administrativa de l'Empresa.   
Article 14. Al Personal de Fabricació, Manipulació i Laboratori li correspon la posada a punt, elaboració i preparació dels productes que seran objecte d'aplicació o venda; l'anàlisi i comprovació de les matèries primes rebudes i dels productes acabats, més la investigació de noves tècniques i productes que milloren el rendiment de l'Empresa.   
Article 15. El Personal d'Aplicació es l'encarregat de realitzar els treballs d'aplicació dels productes de l'Empresa, revisió i manteniment dels tractaments. Atés que el treball d'Aplicació es fa necessàriament en lloc diferent del centre de treball, tot el personal d'aquest Grup haurà d?estar proveït del corresponent permís oficial per conduir vehicles a motor, utilitzant en els desplaçaments bé automòbils propietat de l'Empresa o propis del treballador; corresponent a aquest personal el cobrament de factures als clients que se'ls hagen efectuat tractaments o venuts productes.   
Article 16. El Personal de Comercialaització és el que ha de vendre els productes i serveis de l'Empresa, captant nous clients, en tracte directa amb aquestos. També hauran d'estar proveïts de permís oficial de conducció de vehicles, fent-ne els desplaçaments ja en automòbils de llur propietat o de l'Empresa.   
Article 17 A part del Personal de Comercialització contractat com a personal laboral, hom podrà realitzar Contractes de naturalesa mercantil per a representants o venedors a comissió, els quals quedaran exclosos d'aquest Conveni.   
Categories professionals.   
Article 18. El Personal d'Administració estarà dividit en les categories següents: Cap d'Administració; Operador d'Ordenador; Oficial Administratiu; Auxiliar Administratiu; Subaltern; Dona de Neteja i Aspirant.   
Article 19. El Personal de Fabricació, Manipulació i Laboratori, estarà dividit en les categories següents: Director Tècnic; Ajudant Tècnic; Oficial de 1a, 2a i 3a; Auxiliar; i Aprenent.   
Article 20 El Personal d'Aplicació estarà dividit en les categories següents: Cap de Serveis Tècnics; Cap d'Equip; Aplicador; i Ajudant.   
Article 21 El Personal de Comercialització es divideix en les categories següents: Director Comercial i Venedor.   
Definicions de les distintes categories  
Article 22 Cap d'Administració: Es el responsable sota la dependència directa del Director General o Gerent, amb iniciativa i autonomia, de tota la funció administrativa de l'Empresa, i les seues competències són:   
a) Control de personal: Selecció: Contractació; Altes i Baixes de Personal, Llicències; Permissos i Sancions.   
b) Control de Comptabilitat; Facturació i Caixa.   
c) Correspondència i Relacions exteriors.   
Article 23. Operador de l'Ordinador: Es l'encarregat de manejar l'Ordinador de l'Empresa i realitzar-ne tota la funció informàtica.   
Article 24. Oficial Administratiu: Es el qui sota la dependència del Cap d'Administració, seguint-ne instruccions i amb certa iniciativa i responsabilitat, efectua les funcions administratives.   
Article 25. Auxiliar Administratiu: Es el qui sense iniciativa especial fa operacions auxiliars d'Administració, assignades pel Cap o Oficial administratiu.   
Article 26. Subaltern: Es l'encarregat de portar a efecte treballs elementals, generalment de caràcter manual, per ordre dels seus superiors.   
Article 27. Aspirant: Es el menor de 18 anys d'edat, el qual es troba en fase de formació a fi d'accedir a un lloc d'Auxiliar administratiu tenint les missions encomanades a la categoria corresponent, però sense responsabilitat, atesa la seua edat.  
Article 28. Dona de Neteja: Es l'encarregada de mantenir la major higiene en tot el recinte de l'Empresa.   
Article 29. Director Tècnic: Es el qui amb Titulació Superior i sota la dependència del Director General o Gerent, però amb iniciativa, responsabilitat i autonomia, esta encarregat de dirigir la fabricació, manipulació i preparació de productes; de l'assessorament i control tècnic en l'aplicació dels tractaments; d'investigar noves tècniques i productes; de planificar i supervisar el restant personal del Grup de Fabricació i Manipulació, així com el personal del Grup d'Aplicació. Tindrà com a comesa específica ostentar la Direcció Tècnica i responsabilitat de l'Empresa davant els Organismes Oficials que ho exigesquen.   
Article 30. Ajudant Tècnic: Es el qui amb titulació tècnica de Grau Mitjà, i sota la dependència del Director Tècnic, hi col labora, i fa les funcions que se li encomanen dins la seua especial preparació i amb determinada iniciativa i autonomia.   
Article 31 Oficial de la, 2a i 3ª. Són els qui sota les directrius del Director i de l'Ajudant Tècnic, efectuen les tasques materials de fabricació i manipulació dels productes de l'Empresa. Les tres categories en què es divideix seran determinades en cada cas, segons la preparació i experiència del treballador.   
Article 32. Auxiliar: Es el qui sense la més mínima iniciativa, col labora amb els anteriors en les missions encomanades.   
Article 33. Aprenent: Es el menor de 18 anys d'edat, el qual es troba en curs de formació a fi d'optar a una de les categories del Grup.   
Article 34. Cap de Serveis Tècnics: Es el qui sota la supervisió del Director Tècnic, ostenta la direcció de tot el personal del Grup d'Aplicació, corresponent-li la selecció i ensinistrament d'aquest; la programació i control dels treballadors d'Aplicació que s'hagen d'efectuar; i la distribució del treball entre els equips d'Aplicadors. Li correspondrà igualment el control de magatzem, pro curant mantenir-ne tothora les existències de matèries primes i productes acabats necessaris per al normal funcionament de l'Empresa.   
Article 35. Cap d'Equip: Es el qui sota la dependència del Cap de Serveis Tècnics, i seguint les seues instruccions, realitza amb els Aplicadors i Ajudants que d'ell depenguen els treballs d'aplicació dels productes de l'Empresa en els tractaments que se li encomanen.   
Article 36. Aplicador: Es el qui sota la dependència del Cap d'Equip i seguint les seues instruccions, així com la supervisió del Cap dels Serveis Tècnics, realitza els treballs materials d'aplicació dels productes de l'Empresa i realització dels tractaments.   
Article 37 Ajudant: Es el qui col labora amb l'Aplicador en la seua activitat.   
Article 38. Director Comercial: Es el qui sota la dependència del Director General o Gerent, té encomanada la gestió comercial de l'Empresa, coordinant i controlant els distints venedors o representants, als quals dirigeix, programa i instrueix.   
Article 39. Venedor: Es l'encarregat de la venda de productes i contractació dels serveis de l'Empresa.   
Ingressos, Proves, Canvis de llocs de treballs i cessaments.   
Article 40. L'ingrés de treballadors s'ajustarà a la normativa sobre contractació. Per a l'accés a personal fix en l'Empresa, hi tindran dret preferent els qui hagen exercit el lloc de treball amb caràcter eventual.   
Article 41. El període de prova serà el fixat en l'Estatut dels Treballadors com a període màxim. En casos excepcionals, i fent-ho constar així en el respectiu Contracte, la Direcció de l'Empresa podrà reduir el període de prova, o prescindir-ne.   
Article 42 Per necessitats de la producció, la Direcció de l'Empresa podrá canviar el lloc de treball dels treballadors sense minva de la remuneració econòmica, i reintegrar-los a llur destinació el més prompte possible. Per cap concepte no es podrà canviar el lloc de treball del Personal Titulat. Tècnic o Administratiu.   
Article 43. Els treballadors que desitgen causar baixa voluntària en l'Empresa, hauran de comunicar-li-ho amb un mes d'antelació, si el treballador fas Personal Titulat o ostentàs un lloc Tècnic; i quinze dies en els altres treballadors.   
Article 44. L'incompliment per part dels treballadors de l'obligació de preavís donarà dret a l'Empresa a descomptar del saldo un dia de salari per cada dia de retard en el preavís.   
Retribucions.   
Article 45. Salari Base: Es el que per a cada categoria s'ha fixat en l'Annex d'aquest Conveni.   
Article 46. Antiguitat: S'estableix un Plus d'antiguitat equivalent a triennis indefinits al 5% del salari base.   
Article 47. Plus de Toxicitat: Els treballador dels Grups de fabricació, Manipulació i d'Aplicació percebran un Plus de toxicitat de duescentes pessetes per dia treballat.   
Article 48 Plus de nocturnitat: al Personal d'Aplicació, que efectue treballs nocturns, no se li aplicarà l'esmentat Plus, per ser inherent el treball nocturn a l'activitat de l'esmentat Grup.   
Article 49. Plus de Transport: S'abonaran dues-centes pessetes per dia efectivament treballat.   
Article 50 Despeses de Transport: Per al personal que es desplace per necessitatst de l'Empresa, més que més el Personal d'Aplicació, des del centre de treball on haja d'efectuar l'activitat, l'Empresa facilitarà vehicles propietat d'aquesta, sufragant les despeses i manteniment d?aquestos. També de comú acord amb l' Empresa, podrà usar el treballador el seu vehicle propi, i en aquest cas abonarà l'Empresa per totes les despeses que es produesquen la quantitat de catorze pessetes per kilòmetre segons recorregut normal entre el Centre de treball i el punt de destinació.   
Article 51 Dietes: Cas que el personal, per causa dels desplaçaments en comissió de servei, hagués de pernoctar fora del seu domicili habitual, ('Empresa li abonarà una dieta per la quantia de dues mil cinc-centes pessetes. Cas de no tranuitar, però d'haver-hi de realitzar els menjars principals, abonarà mitja dieta per import de mil cinc-centes pessetes, i si fos un sol menjar a realitzar, set-centes cinquanta pessetes.   
Article 52 Compensació de Despeses: En els esmentats casos de desplaçament per comissió de servei, ('Empresa podrà en lloc d'abonar al treballador les despeses que efectivament realitze sempre que es justifiquen amb les corresponents factures i que llur quantia estiga d'acord amb la categoria del treballador.   
Article 53. Vestuari i Equip. Els treballadors del Grups de Fabricació, Manipulació i d'Aplicació, hi estaran obligats a usar, i se'ls facilitarà per compte de l'Empresa, roba de treball, consistent en granota, i camisa amb pantaló, donant-li un joc en estiu, amb duració de dues temporades, i un joc d'hivern amb duració d'una temporada. Igualment se li donarà caretes, botes i guants, amb duració indeterminada, però que li seran reposats quan per l'ús normal queden deteriorats. El Treballador estarà obligat a la consevació i neteja del vestuari i equip.   
Article 54. Pagues extraordinàries. En seran dues, de trenta dies cadascuna, percebent-se aquestes abans del vint de juny i abans del vint de desembre, respectivament, i inclouran el salari base més l'antiguitat.   
Article 55. Incapacitat Laboral Transitòria. En els casos de malaltia, l'Empresa abonarà al treballador el 75% de la remuneració des del primer dia de la baixa, i durant tot el seu guariment.   
Article 56. Premi de Cobrança. Els treballadors que realitzen el cobrament de factures directament als clients, percebran per aquest motiu l'1% de l'import de la factura.   
Jornada de treball, Horari, Hores extraordinàries i vacacions.   
Article 57 La jornada de treball per al Personal Administratiu; de Fabricació-Manipulació i de Comercialització, serà de quaranta hores setmanals, prestades de dilluns a divendres, i de nou hores a disset hores, amb una hora de descans per a menjar. Des del 16 de juny al 15 de setembre regirà la jornada intensiva, des de les vuit hores a les quinze hores, sense l'hora de descans per al dinar. Per al personal del Grup d'Aplicació l'horari serà flexible, amb un màxim de quaranta hores setmanals, prestades de dilluns a divendres, des de les vuit hores a les vint-i-quatre hores, i els dissabtes des de les vuit hores a les tretze hores.   
Article 58. Els treballs que per necessitats de l'Empresa es realitzen fora dels horaris anteriorment establerts, tindran el caràcter d'hores extraordiàries, i seran remunerades al 150% de llur valor, prenent-se per al còmput el salari base més l'antiguitat.   
Article 59. Tots els treballadors tindran dret a trenta dies de vacances anualment, gaudint-les en la part proporcional aquells treballadors que no porten un any incorporats a l'Empresa. Les vacacions es gaudiran preferentment en estiu, determinant-se de comú acord entre l'Empresa i els treballadors. En el Grup d'Aplicació, les vacacions es fruiran al llarg de tot l'any, de manera que en cada moment estiga cobert el vuitanta per cent de la plantilla, i distribuint-se els torns entre els treballadors segons llur antiguitat, la primera volta, i de manera rotativa en els anys següents.   
Article 60. Les vacances anuals no podran ser compensades en metàl.lic   
Seguretat i higiene en el treball.   
Article 61 L'Empresa extremarà el compliment de les disposicions legals en matèria de Seguretat i Higiene en el Treball, prenent per la seua part totes les mesures necessàries per a disminuir el risc que l'ús de matèries nocives puga afectar els treballadors.   
Drets sindicals.   
Article 62 L'Empresa complirà les disposicions legals en màteria de drets sindicals, facilitant als treballadors l'ús d'aquestos.   
Llicències, Permissos i excedències.   
Article 63. En aquest aspecte s'ajustarà al que dispose l'Estatut dels Treballadors i disposicions legals a l'efecte.   
Règim disciplinari.   
Article 64. Els treballadors podran ser sancionats per la Direcció de l'Empresa en els casos determinats en els articles següents, graduant-se les faltes en Lleus; Greus; i molí Greus.   
Article 65. Són faltes lleus: a) Falta de puntualitat en l'assistència al treball amb un màxim de tres faltes en el termini d'un mes. b) No comunicar-hi d'immediat l'absència justificada, ni justificar-la documentalment en el termini de quaranta hores. c) El desendreçament personal en les vestimentes de treball. d) Petita negligència en la conservació de l'equip assignat i del material de l'Empresa en general.   
Article 66. Són faltes greus: a) Més de tres faltes de puntualitat en l'assistència al treball omeses en el període d?un mes. b) La simulació de malaltia o accident. c) Imprudència en la realització del treball. d) Fer treballs particulars durant la jornada laboral sense el permís de la Direcció de l'Empresa. e) La reincidència en una falta lleu, sempre que es produesca en els tres mesos següents d'haver-se?n produït la primera. f) L'abandó del treball.   
Article 67 Són faltes molí greus: a) Més de deu faltes de puntualitat en el període de sis mesos. b) La condemna pel delicte de furt, robatori o malversació efectuat tant dins com fora de l'Empresa.c) L'embriaguesa habitual. d) Les ofenses verbals o físiques als companys de treball o a qualsevol membre superior de l'Empresa. e) La desodediència als superiors jeràrquics o a la Direcció de l'Empresa. f) La violació dels secrets de l'Empresa, tant els produïts en els laboratoris com els efectes comptables. g) La negligència greu en l'execució de llur treball, implicant-ne risc d'accidents. h) La disminució maliciosa i voluntaria en el rediment del treball. i) Causar voluntàriament danys a l'Empresa en les instal·lacions o material. j) L'abús d'autoritat per part dels qui tinguen altres treballadors sota llur comandament. k) La reincidència en una falta greu, encara que siga de caràcter diferent, sempre que siga comesa dins els sis mesos següents d'haver-se?n comés l'anterior.   
Article 68. Les faltes lleus seran sancionades amb: a) Amonestació verbal. b) Amonestació per escrit. c) Suspensió d'ocupació i sou per dos dies.   
Article 69. Les faltes greus seran sancionades amb: Suspensió d'ocupació i sou de tres a deu dies.   
Article 70. Les faltes molí greus seran sancionades amb: a) Suspensió d?ocupació i sou d'onze a trenta dies. b) Comiat.   
Article 71 Prèviament a la imposició de la sanció, es formarà un expedient on conste la naturalesa de la falta comesa, el descàrrec que al·legue el treballador i la sanció imposada.   
Article 72. A part de les sancions anteriors, l'Empresa repercutirà en el treballador, descomptant-li de la remuneració l'import de les multes de trànsit imposades per infraccions comeses quan es desplace amb els vehicles de l'Empresa, i que no foren imputables al propi vehicle, sinó al conductor.   
Comissió mixta.   
Article 73. Per a la interpretació, arbitratge i vigilància del compliment d'aquest Conveni, s'estableix una Comissió Mixta, composta pels representants dels treballadors que han format la Comissió Deliberadora del Conveni, i Representants de l'Empresa amb igual paritat.   
Valencia, desembre de 1985.   
ANNEX.  
TAULA DE REMUNERACIONS PER A 1986  
CATEGORIES REMUNERACIO MENSUAL  
Personal d'administració  
Cap d?Administració 75.000 Ptes.  
Operador d'Ordinador 65.000 Ptes.  
Oficial Administratiu 50.000 Ptes.  
Auxiliar Administratiu 40.000 Ptes.  
Subaltern 40.000 Ptes.  
Aspirant 25.000 Ptes.  
Dona de Neteja 40.000 Ptes.  
Personal de fabricació manipulació i laboratori  
Director Tècnic .85.000 Ptes.  
Ajudant Tècnic 70.000 Ptes.  
Oficial de 1ª 50.000 Ptes.  
Oficial de 2ª 47.000 Ptes.  
Oficial 3ª 43.000  
Auxiliar 40.000  
Aprenent 25.000  
Personal d?aplicació  
Cap de Serveis Tècnics 70.000 Ptes.  
Cap d'Equip 60.000 Ptes.  
Aplicador de 1ª 50.000 Ptes.  
Aplicador de 2ª 47.000 Ptes.  
Aplicador de 3ª 43.000 Ptes.  
Ajudant 40.000 Ptes.  
Personal de comercialització  
Director Comercial 70.000 Ptes.  
Venedor 50.000 Ptes.  
 Plus de Transport: 200 pessetes per dia treballat.  
 Plus de Toxicitat: 200 pessetes per dia treballat.  
 Quilometrage: Catorze Ptes. per Km. recorregut amb vehicle propi.  
 Dieta Completa: dues mil cinc-centes pessetes.  
 Mitja Dicta: Mil cinc-centes pessetes.  
 Mitja Dicta reduïda: Set-centes cinquanta pessetes.